Γιούλια Ζίκοβα

Η Γιούλια Ζίκοβα (γεννημένη στις 25 Νοεμβρίου 1995) είναι Ρωσίδα αθλήτρια της σκοποβολής.

Το 2018 στο Παγκόσμιο πρωτάθλημα σκοποβολής της Τσανγκγουόν κατέκτησε το χάλκινο μετάλλιο στα 50 μέτρα τουφέκι τριών στάσεων ομαδικό.

Το 2019 συμμετείχε με την εθνική ομάδα σκοποβολής της Ρωσίας στους Παγκόσμιους στρατιωτικούς αγώνες της Γουχάν όπου κατέκτησε το χρυσό μετάλλιο στα 50 μέτρα τουφέκι τριών στάσεων και στα 50 μέτρα τουφέκι τριών στάσεων ομαδικό. Το ίδιο έτος, κατέκτησε ένα χρυσό μετάλλιο στους Ευρωπαϊκούς αγώνες του Μινσκ και δύο χρυσά και ένα αργυρό στο Ευρωπαϊκό πρωτάθλημα σκοποβολής της Μπολόνια.

Στο Ευρωπαϊκό πρωτάθλημα σκοποβολής του Όσιγιεκ το 2021 αναδείχθηκε πρωταθλήτρια στα 10 μέτρα αεροβόλο τουφέκι ομαδικό, στα 50 μέτρα τουφέκι τριών στάσεων ομαδικό και στα 50 μέτρα τουφέκι τριών στάσεων ομαδικό μικτό. Επίσης κατέκτησε το αργυρό μετάλλιο στα 50 μέτρα τουφέκι τριών στάσεων. Είναι αθλήτρια του συλλόγου Ντιναμό και κατοικεί στο Κρασνογιάρσκ.

Παραπομπές 

Ρωσίδες αθλήτριες της σκοποβολής
Αθλητές της σκοποβολής στους Παγκόσμιους Στρατιωτικούς Αγώνες 2019
Αθλητές της σκοποβολής στους Ευρωπαϊκούς Αγώνες 2019
Κάτοχοι μεταλλίων του Ευρωπαϊκού Πρωταθλήματος Σκοποβολής
Κάτοχοι μεταλλίων του Παγκοσμίου Πρωταθλήματος Σκοποβολής